**Ո Ր Ո Շ ՈՒ Մ N \_\_\_\_**

**«ՄԵՍՐՈՊ ԲԱՐՍԵՂՅԱՆ» Ա/Ձ -ԻՆ ԳՆՈՒՄՆԵՐԻ ԳՈՐԾԸՆԹԱՑԻՆ ՄԱՍՆԱԿՑԵԼՈՒ ԻՐԱՎՈՒՆՔ ՉՈՒՆԵՑՈՂ ՄԱՍՆԱԿԻՑՆԵՐԻ ՑՈՒՑԱԿՈՒՄ ՆԵՐԱՌԵԼՈՒ ՄԱՍԻՆ**

 Ուսումնասիրելով 2023 թվականի դեկտեմբերի 26-ի Կադաստրի կոմիտեի (այսուհետ՝ Կոմիտե) կողմից կազմակերպված «ԿԿ-ԷԱՃԱՊՁԲ-24/17» ծածկագրով էլեկտրոնային աճուրդի հանձնաժողովի 2024 թվականի հունվարի 9-ի N 2 արձանագրությունը և հիմք ընդունելով «Գնումների մասին» ՀՀ օրենքի 35-րդ հոդվածի 1-ին մասը՝

**ՊԱՐԶԵՑԻ**

1. Կոմիտեի կողմից կազմակերպված «ԿԿ-ԷԱՃԱՊՁԲ-24/17» ծածկագրով էլեկտրոնային աճուրդի արդյունքում 2024 թվականի հունվարի 9-ի հանձնաժողովի N 2 արձանագրությամբ ընտրված մասնակից է ճանաչվել «Մեսրոպ Բարսեղյան» Ա/Ձ -ն:
2. 2024 թվականի հունվարի 30-ին Կադաստրի կոմիտեն «Մեսրոպ Բարսեղյան» Ա/Ձ-ի հետ կնքել է պլանշետի մատակարարման պայմանագիր: Պայմանագրով մատակարարման ժամկետ է սահմանվել ֆինանսական միջոցներ հաստատվելուց և կողմերի միջև համաձայնագիր կնքելուց 20 օրացուցային օր հետո՝ ըստ Պատվիրատուի պահանջի: Կողմերի միջև համաձայնագիրը կնքվել է 2024 թվականի հունվարի 30-ին, սակայն մատակարարը մատակարարել է տեխնիկական բնութագրի պահանջներին անհամապատասխան ապրանք, և հրաժարվել է այն փոխարինել նորով:
3. Գնումների գործընթացի կազմակերպման կարգը հաստատելու ՀՀ Կառավարության N 526-Ն որոշման 33-րդ հոդվածի 17-րդ կետի համաձայն պայմանագիրը միակողմանիորեն լուծվում է:
4. Ելնելով վերոգրյալից և հիմք ընդունելով «Գնումների մասին» ՀՀ օրենքի 6-րդ հոդվածի 6-րդ կետի՝ (…լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա:…), գնումների գործընթացի կազմակերպման կարգը հաստատելու ՀՀ Կառավարության N 526-Ն որոշման 33-րդ հոդվածի 17-րդ կետի՝ ( պայմանագիր կնքած անձի կողմից ստանձնված պարտավորությունները չկատարելու կամ ոչ պատշաճ կատարելու հիմքով պայմանագիրն ամբողջությամբ կամ մասնակի միակողմանի լուծելու մասին ծանուցումը պատվիրատուն հրապարակում է տեղեկագրում` նշելով հրապարակման ամսաթիվը: Պայմանագիր կնքած անձը համարվում է պայմանագիրը միակողմանի լուծելու մասին պատշաճ ծանուցված` ծանուցումը տեղեկագրում հրապարակվելուն հաջորդող օրվանից: Պայմանագիրն ամբողջությամբ կամ մասնակի միակողմանի լուծելու մասին ծանուցումը տեղեկագրում հրապարակվելու օրը ուղարկվում է նաև պայմանագիր կնքած անձի էլեկտրոնային փոստին:) պահանջները՝

**ՈՐՈՇՈՒՄ ԵՄ՝**

1. Ներառել «Մեսրոպ Բարսեղյան» Ա/Ձ-ին 2 տարի ժամկետով գնումների գործընթացին մասնակցելու իրավունք չունեցող մասնակիցների ցուցակում:
2. Որոշման պատճենը սահմանված կարգով տեղադրել Կադաստրի կոմիտեի պաշտոնական կայքում և 1 աշխատանքային օրվա ընթացքում տրամադրել «Մեսրոպ Բարսեղյան» Ա/Ձ -ին:

Գլխավոր քարտուղար

 Մհեր Խաչատրյան

